KONCEPCIA
POČULI SME VRÚCNY HLAS
20. ročník festivalu mariánskych pútnických piesní 
_____________________________________________________________________________________

Organizátori:	Regionálne kultúrne centrum v Prievidzi v zriaďovateľskej pôsobnosti Trenčianskeho samosprávneho kraja; Farský úrad a Obec Kanianka
Miesto konania:	Kostol Božského Srdca Ježišovho, Kanianka
Termín konania: 	16. 09. 2018 o 15:00 h

Poslanie festivalu
Poslaním festivalu mariánskych pútnických piesní je zachovávať piesne spojené s významnými mariánskymi tradíciami na Slovensku, piesne spievané na oslavu Panny Márie, patrónky Slovenska na pútnických miestach a v súlade s touto historickou tradíciou ich zverejňovať a šíriť aj mimo bohoslužieb a cirkevných obradov. Prispievať prostredníctvom duchovnej piesne, ale aj sprievodných podujatí – výstavy s náboženskou tematikou a výberom duchovnej poézie – k šíreniu duchovných hodnôt medzi ľuďmi, k úcte k historickým a duchovným tradíciám národa.

Podmienky účasti
Festivalu mariánskych pútnických piesní Počuli sme vrúcny hlas sa môžu zúčastniť spevácke zbory, chrámové spevácke zbory a spevácke skupiny regiónu hornej Nitry, ktoré si pripravia programový blok mariánskych pútnických piesní alebo sakrálnych piesní v časovom limite do 7 minút – t. j. max 3 mariánske piesne v skrátenej forme. Prosíme o dodržanie časového limitu. Počet účinkujúcich nie je limitovaný. 
Podmienkou účasti je aj naštudovanie povinnej skladby Zaznejte piesňou údolia, ktorej notový materiál je prílohou tejto koncepcie, a ktorú spevácke kolektívy spoločne zaspievajú v závere festivalu. 
Občerstvenie bude zabezpečené, ale kto má možnosť, môže priniesť sladké alebo slané pečivo na obohatenie spoločného stola. 

Kolektívy sa na festival dopravia na vlastné náklady. Každý prihlásený zbor/spevácka skupina uhradí symbolický účastnícky poplatok 10 €, ktorý bude čiastočným príspevkom na náklady spojené s festivalom. Poplatok sa hradí farskému úradu v mieste a v deň konania festivalu v hotovosti. 

Priebeh festivalu
Festival mariánskych pútnických piesní je regionálne podujatie, z ktorého nie je postup na žiadnu ďalšiu prehliadku či festival. Vystúpenia kolektívov sa uskutočnia v Kostole Božského Srdca Ježišovho v Kanianke. Po skončení festivalu budú kolektívom udelené pamätné listy.

Záväzné prihlášky na festival mariánskych pútnických piesní Počuli sme vrúcny hlas je potrebné zaslať najneskôr do 22. 8. 2018 na adresu: 

Regionálne kultúrne centrum 
Záhradnícka ul. 19
971 01 Prievidza 

alebo mailom na bibiana.krpelanova@rkcpd.sk

Záväzná prihláška na festival mariánskych pútnických piesní
POČULI SME VRÚCNY HLAS 
  16. 09. 2018 Kostol Božského Srdca Ježišovho, Kanianka
____________________________________________________________________

Názov kolektívu: 
Miesto pôsobenia: 
Meno a adresa vedúceho kolektívu: 
Číslo telefónu: 	Email: 
Počet účinkujúcich:  
Rok vzniku kolektívu: 	 
Zoznam prezentovaných skladieb a ich minutáž:  
1.
2.
3.

Stručná charakteristika činnosti kolektívu:

V 	dňa	podpis vedúceho

Súhlas so spracovaním osobných údajov
Menovaná/ý  				(ďalej len „dotknutá osoba“), týmto v súlade s príslušnými ustanoveniami v § 5, 13 a 14 zákona č. 18/2018 Z. z. o ochrane osobných údajov poskytuje súhlas so:
 a.) *spracúvaním svojich osobných údajov na účel vypracovania zmluvy o dielo a uloženie do databázy RKC v Prievidzi a to v rozsahu (*titul, meno, priezvisko, adresa trvalého bydliska, dátum narodenia, rodné číslo, číslo občianskeho preukazu, číslo osobného účtu v tvare IBAN, údaje o zdravotnom poistení, telefónne číslo, e mailovú adresu, zameranie činnosti v oblasti ZUČ....),
 b.) *zverejnením osobných údajov pre interné potreby RKC a v informačnom systéme RKC
c.) * poskytnutím obciam a kultúrnym zariadeniam za účelom propagačnej činnosti 
prevádzkovateľovi: Regionálnemu kultúrnemu centru v Prievidzi, Záhradnícka 19, 971 01 Prievidza, IČO: 340 59 113, DIČ: 20 21 44 72 85 po dobu ......................................... (trvania pracovného pomeru. školského roka, na neurčito,...). 
V 		 dňa:					 
  		(vlastnoručný podpis)